ངས་དེ་སྔོན་ནང་སོག་རང་སྐྱོང་ལྗོངས་ཀྱི་མི་དམངས་འཐུས་མི་ཚོགས་ཆེན་ལ་བསམ་འཆར་བཤད་མྱོང་།ལོ་ཁ་ཤས་ཕྱིན་སོང་།ཁོང་ཚོས་ང་ལ་ལན་ཞིག་ད་རུང་བྱིན་མེད།ངས་མཁར་སྔོན་གྲོང་ཁྱེར་གྱི་གཞི་རིམ་ཁྲིམས་ཁང་ལ་ཞུ་གཏུག་ཞུས་བ་ཡིན།ཁྲིམས་ཁང་གི་འགན་འཛིན་གའོ་ཟེར་བ་ཞིག་གིས་༼ཁྲིམས་ལུགས་ཀྱིས་སོག་ཡིག་བེད་སྤྱོད་བྱས་ན་ཆོགམ་བྱས་ན་ཡང་ཆོག་ཅེས་གཏན་ལ་འཁེལ་ཡོད་༽ཟེར།དེ་ནས་ངས་མཁར་སྔོན་གྲོང་ཁྱེར་གྱི་འབྲིང་རིམ་ཁྲིམས་ཁང་ལ་ཞུ་གཏུག་བྱས།ཁྲིམས་དཔོན་ཐྭན་ཟེར་བ་ཞིག་གིས་༼པེ་ཅིན་གྱི་གཏན་འཁེལ་རེད།ཁྱེད་པེ་ཅིན་ལ་སྐད་ཆ་བཤད་དུ་སོང་༽ཟེར།ངས་ནང་སོག་གི་མཐོ་རིམ་ཁྲིམས་ཁང་ལ་ཞུ་གཏུག་བྱས་བ་ཡིན།ལོའུ་འགན་འཛིན་དང་ཁྲིམས་དཔོན་བཅུ་ལྷག་གིས་ང་སྣེ་ལེན་བྱས་ཏེ་བཤད་རྒྱུར།༼ཁྱེད་ཀྱིས་བཤད་པ་བདེན་པ་རེད།སོག་པོ་ལ་སོག་ཡིག་བེད་སྤྱོད་བྱེད་པའི་ཐོབ་ཐང་ཡོད་༽ཟེར།ཡིན་ནའང་ང་རང་གི་ཞུ་མཆིད་དེ་ཁོ་ཚོས་དང་ལེན་མ་བྱས།ཡིག་ཐོག་གི་ལན་ཡང་མ་བྱིན།ཁོང་ཚོས་བྱ་སྤྱོད་དེས་སོག་ཡིག་ལ་ཁྱད་གསོད་གཏོང་མཁན་དང་སོག་པོར་གཉའ་གནོན་བྱེད་མཁན་ལ་འགེབས་སྲུང་གི་ནུས་བ་ཐོན་ཡོད།དེས་ང་རང་གིས་རང་རྐྱ་ཐུབ་པའི་གང་ཟག་གི་གཏུག་བཤེར་གྱི་ཐོབ་ཐང་འཕྲོག་ཅིང་།རང་རེའི་རྒྱལ་ཁབ་ཀྱི་རྩ་ཁྲིམས་དང་ཁྲིམས་ལུགས་ཀྱི་ཆེ་མཐོང་ལ་གནོད་ཡོད།